Publication: Magyar Közlöny
Issue: MK-2002-100 (Year: 2002, Number: 100)
Era: 1990-2004
Section: szóló, többször módosított 1991. évi IL. törvény (Cstv.)
Paragraph Index: 728

d) pontjába tartozó követelésként rendelte nyilvántartásba venni. Kifejtette, hogy a hitelezõk követelésüket a forgalmazóval szemben szerzõdésszegéssel okozott kárként érvényesítették. A bíróság a Ptk. 318. §-ának (1) bekezdése és 339. §-ának (1) bekezdése alapján szerzõdésszegésen alapuló kártérítés jogcímén marasztalta az utóbb felszámolás alá került forgalmazót. A hitelezõk követelésének jogalapja megváltozott. Az már nem kötvényen alapuló visszatérítési igény, hanem kártérítési követelés, ezért azt a Cstv. 57. §-a (1) bekezdésének d) pontja alapján kell besorolni. A Legfelsõbb Bíróság mint másodfokú bíróság hivatkozott a BH 1999. évi 2. számában 84. sorszám alatt közzétett határozatra is. Az utóbb hivatkozott határozat folytán a gyakorlat elbizonytalanodott. A bizonytalan jogi helyzetre tekintettel, a folyamatban lévõ felszámolási eljárásokban a hitelezõi igények besorolása, a közbensõ mérlegek elkészítése függõben tartásra került, mindaddig, amíg a besorolás tárgyában egységes gyakorlat nem alakul ki. II. A Bsz. 30. §-ának (1) bekezdése alapján öt tagból álló jogegységi tanács nem nyilvános ülésén a legfõbb ügyész képviselõje felszólalásában azt hangsúlyozta, hogy a hitelezõ magánszemély kötvényen alapuló követelését, amelyet nem a kibocsátóval szemben érvényesít, hanem kártérítésként a cégcsoporton belüli, az ugyancsak felszámolás alá került vezetõ bankkal szemben, privilegizált követelésnek kell tekinteni, és a kielégítési sorrendben a Cstv.

Source: https://magyarkozlony.hu/hivatalos-lapok/01e5f1f70500f72741e186bbc18c49d694669619/dokumentumok/1a466d6d173a31fe9e4827139632f9d8f281a23f/letoltes